На основу члана 45. став 4, члана 74. став 4. и члана 89. став 4. Закона о играма на срећу („Службени гласник РС”, број 18/20),

Mинистар финансија доноси

**ПРАВИЛНИК**

**о облику и садржини налепнице за означавање и регистрацију стола за игре на срећу, аутомата за игре на срећу и уплатно-исплатног места у кладионици**

"Службени гласник РС", бр. 152 од 18. децембра 2020, 31 од 11. априла 2025.

Члан 1.

Овим правилником ближе се прописује облик и садржина налепнице за означавање и регистрацију стола за игре на срећу, аутомата за игре на срeћу и уплатно-исплатног места**, односно кладомата\***  у кладионици.

\*Службени гласник РС, број 31/2025

Члан 2.

Налепница за означавање и регистрацију стола за игре на срећу, мора бити истакнута на столу и имати следећу садржину:

1) нумерички број налепнице;

2) назив приређивача игара на срећу;

3) назив лабораторије овлашћене од стране министра финансија;

4) јединствени серијски број стола;

5) локација односно адреса објекта играчнице;

6) рок важења дозволе.

Налепница за означавање и регистрацију аутомата за игре на срeћу, мора бити видно истакнута на аутомату и имати следећу садржину:

1) нумерички број налепнице;

2) назив приређивача игара на срећу;

3) назив лабораторије овлашћене од стране министра финансија;

4) јединствени серијски број аутомата;

5) локација односно адреса објекта у којем се налази аутомат;

6) рок важења одобрења.

**Свака посебна, неодвојива целина мултиаутомата на којој може да се игра сматра се посебним аутоматом за игре на срећу.\***

**Налепница за означавање и регистрацију аутомата за игре на срећу мора бити видно истакнута на свакој посебној неодвојивој целини мултиаутомата из става 3. овог члана.\***

Налепница за означавање и регистрацију уплатно-исплатног места**, односно кладомата\***  у кладионици, мора бити видно истакнута на опреми уплатно-исплатног места**, односно на кладомату\***  и имати следећу садржину:

1) нумерички број налепнице;

2) назив приређивача игара на срећу;

3) назив лабораторије овлашћене од стране министра финансија;

4) локација односно адреса објекта уплатно-исплатног места**, односно кладомата\*** ;

5) рок важења одобрења.

\*Службени гласник РС, број 31/2025

Члан 3.

Налепница за означавање и регистрацију стола за игре на срећу, аутомата за игре на срећу и уплатно-исплатног места**, односно кладомата\***  у кладионици је произведена од самоуништавајућег белог ПВЦ материјала са апликованим холограмом ширине 6 mm.

Налепница је самолепљива, формата 80 mm х 60 mm.

\*Службени гласник РС, број 31/2025

Члан 4.

Налепницу израђује и на уређај поставља лабораторија овлашћена од стране министра финансија, по завршетку поступка провере испуњености техничких и функционалних карактеристика, као и у случају пресељења аутомата за игре на срећу на другу локацију.

Под уређајем из става 1. овог члана подразумева се сто за игре на срећу, аутомат за игре на срећу и опрема уплатно-исплатног места**, односно кладомат\*** .

Налепница важи до истека рока важења дозволе, односно одобрења.

Замена налепнице или њено скидање је у искључивој надлежности лабораторије.

Трошкове прибављања налепнице сноси приређивач.

Захтев за издавање налепница подноси се овлашћеној лабораторији на обрасцу – Захтев за издавање налепнице за означавање и регистрацију уређаја, који је одштампан уз овај правилник и чини његов саставни део.

**За аутомат за игре на срећу који је повучен из употребе, а за који је достављен нови захтев за стављање у употребу, овлашћена лабораторија из става 1. овог члана израђује и поставља исти нумерички број налепнице који је аутомат имао пре повлачења из употребе.\***

\*Службени гласник РС, број 31/2025

Члан 5.

Даном почетка примене овог правилника престаје да важи Правилник о облику и садржини посебне ознаке за играчницу или кладионицу, односно уплатно место кладионице („Службени гласник РС”, број 129/04).

Члан 6.

Овај правилник ступа на снагу осмог дана од дана објављивања у „Службеном гласнику Републике Србије”, а примењује се од 11. јула 2021. године.

Број 110-00-00476/2020-01

У Београду, 11. децембра 2020. године

Министар,

**Синиша Мали,**с.р.

ЗАХТЕВ ЗА ИЗДАВАЊЕ НАЛЕПНИЦЕ ЗА ОЗНАЧАВАЊЕ И РЕГИСТРАЦИЈУ УРЕЂАЈА

|  |  |  |
| --- | --- | --- |
| Назив лабораторије | Назив приређивача | Матични број приређивача |
|  |  |  |
| Р.бр. | Тип уређаја(сто за игре на срећу/аутомат за игре на срећу/опрема уплатно-исплатног места**, односно кладомат\*** ) | Јединствени серијски број уређаја | Рок важења налепнице |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

\*Службени гласник РС, број 31/2025

потпис одговорног лица приређивача

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_